
[bookmark: TextBodyBegin]Európsky parlament,
–	so zreteľom na žiadosť o zbavenie Tomasza Buczeka imunity, ktorú podal druhý trestný senát okresného súdu v Tarnobrzegu listom z 12. septembra 2025 súvislosti s trestným konaním, ktoré sa proti nemu začalo na základe súkromnej žaloby podanej právnym zástupcom súkromnej žalobkyne, a ktorá bola oznámená na plenárnej schôdzi 6. októbra 2025,
–	po vypočutí Tomasza Buczeka 23. marca 2026 a so zreteľom na dokumenty, ktoré predložil v súlade s článkom 9 ods. 6 rokovacieho poriadku,
–	so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019[footnoteRef:2], [2:  	Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EU:C:2019:1115.] 

–	so zreteľom na článok 105 ods. 2 a 5 Ústavy Poľskej republiky,
–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A10-0116/2026),
[bookmark: _Hlk222405545]A.	keďže listom z 12. septembra 2025 druhý trestný senát okresného súdu v Tarnobrzegu predložil žiadosť o zbavenie imunity Tomasza Buczeka, poslanca Európskeho parlamentu zvoleného v Poľsku, v súvislosti so súkromnou obžalobou, ktorá bola proti nemu podaná za údajný trestný čin podľa článku 217 ods. 1 poľského trestného zákonníka;
B.	keďže podľa žiadosti o zbavenie imunity sa 21. septembra 2024 v Tarnobrzegu uskutočnilo volebné zhromaždenie, na ktorom bol prítomný Tomasz Buczek; keďže súkromná žalobkyňa sa zúčastnila na uvedenom zhromaždení, kde vyjadrila svoje názory na politické témy vrátane aktivít Tomasza Buczeka; keďže podľa žiadosti Tomasz Buczek údajne vytrhol súkromnej žalobkyni z rúk miniatúrny megafón, do ktorého hovorila, a keďže uvedené gesto bolo údajne také násilné, že megafón znefunkčnil;
C.	keďže toto gesto Tomasza Buczeka údajne predstavuje trestný čin zásahu do fyzickej integrity osoby v zmysle článku 217 ods. 1 poľského trestného zákonníka;
D.	keďže Tomasz Buczek bol zvolený do Európskeho parlamentu v európskych voľbách v júni 2024 a preto bol v čase údajného trestného činu poslancom Európskeho parlamentu;
E.	keďže údajný trestný čin nepredstavuje a súvisiaca žiadosť o zbavenie imunity Tomasza Buczeka nesúvisí s jeho vyjadreným názorom alebo jeho hlasovaním pri výkone jeho funkcií v zmysle článku 8 Protokolu č. 7 o výsadách a imunitách Európskej únie;
F.	keďže v článku 9 prvom odseku písm. a) Protokolu č. 7 o výsadách a imunitách Európskej únie sa stanovuje, že v priebehu zasadnutí Európskeho parlamentu požívajú jeho poslanci na území ich vlastného štátu imunitu priznanú členom parlamentu ich členského štátu;
G.	keďže podľa článku 105 ods. 2 a 5 Ústavy Poľskej republiky odo dňa oznámenia výsledkov volieb až do dňa skončenia mandátu nesmie byť poslanec bez súhlasu Sejmu trestne stíhaný ani zadržaný či zatknutý s výnimkou prípadov, keď je zadržaný pri páchaní trestného činu a keď je jeho zadržanie potrebné na riadny priebeh konania;
H.	keďže v súlade s článkom 5 ods. 2 rokovacieho poriadku poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
[bookmark: _Hlk222405989]I.	keďže účelom imunity podľa Protokolu č. 7 o výsadách a imunitách Európskej únie je chrániť Európsky parlament a jeho poslancov pred súdnym konaním v súvislosti s činnosťami, ktoré sa týkajú výkonu poslaneckého mandátu a ktoré sú od výkonu tohto mandátu neoddeliteľné;
J.	keďže v tomto prípade Európsky parlament nenašiel žiadny dôkaz fumus persecutionis, t. j. nezdá sa, že zámerom predmetného súdneho konania je poškodiť politickú činnosť Tomasza Buczeka ako poslanca Európskeho parlamentu, a teda nezávislosť Európskeho parlamentu;
K.	keďže Európsky parlament nemožno považovať za súd a poslanec nemôže byť v súvislosti s postupom zbavenia imunity považovaný za „obvineného“[footnoteRef:3]; [3:  	Rozsudok Všeobecného súdu z 30. apríla 2019, Briois/Parlament, T-214/18, ECLI:EU:T:2019:266.] 

1.	rozhodol zbaviť Tomasza Buczeka imunity;
2.	poveruje svoju predsedníčku, aby bezodkladne postúpila toto rozhodnutie a správu gestorského výboru príslušnému poľskému orgánu a Tomaszovi Buczekovi.

